Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (Avtv.) rendelkezései az irányadók. Az Avtv. meghatározása szerint
Paragraph Index: 1160

nyilvánosságáról szóló 1992. évi LXIII. törvény (Avtv.) rendelkezései az irányadók. Az Avtv. meghatározása szerint „személyes adat” a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés; „közérdekű adat” az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő, a személyes adat fogalma alá nem eső adat [2. § (1), (3) bek.]. Az állami vagy helyi önkormányzati feladatot, valamint jogszabályban meghatározott egyéb közfeladatot ellátó szer- 1999/79/II. szám veknek lehetővé kell tenniük, hogy a kezelésükben lévő közérdekű adatot bárki megismerhesse, kivéve, ha az adott törvény alapján az arra jogosult szerv állam- vagy szolgálati titokká nyilvánította, továbbá, ha a közérdekű adatok nyilvánosságához való jogot — az adatfajták meghatározásával — törvény honvédelmi, nemzetbiztonsági, bűnüldözési vagy bűnmegelőzési, központi pénzügyi vagy devizapolitikai érdekből, külügyi kapcsolatokra, nemzetközi szervezetekkel való kapcsolatokra, bírósági eljárásra tekintettel korlátozza [19. § (3) bek.]. Az Avtv. két alkotmányos jog, a személyes adatok védelme és a közérdekű adatok nyilvánossága kereteit határozza meg, s e jogok — lényeges tartalmát nem érintő — korlátozásáról csak törvény rendelkezhet, kormányrendelet vagy miniszteri rendelet csak a törvényi rendelkezések végrehajtásának részletes szabályait határozhatja meg. A közérdekű adatok nyilvánosságának célja, hogy a társadalom számára biztosítsa az állami szervek működésének, a közpénzek felhasználásának ellenőrizhetőségét. Eddigi következetes gyakorlatunk szerint minden olyan esetben, amikor közpénzek, köztulajdonban lévő vagyontárgyak kerülnek magánkézbe (így például állami támogatásoknál, privatizációnál, koncessziós szerződéseknél), az átadás feltételeit, a támogatottak (kedvezményezettek, jogosultak) körét és a feltételek teljesítését illetően főszabályként a közérdekű adatok nyilvánosságának kell érvényesülnie. Az agrártámogatások esetében az adatok nyilvánosságra hozatalával szemben elvileg két szempont vethető fel. Az egyik a személyes adatok védelméhez fűződő jog érvényesítése, tekintettel arra, hogy egyes támogatásokat — így a

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes